आकाश विजयवर्गीय से ख़फा हुए PM मोदी, तो मायावती ने ली चुटकी, बोंली- ऐसी हरकतों से...  
बीएसपी चीफ ने बीजेपी पर साधा निशाना 
कहा- सत्ताधारी लोग कानून को अपने हाथ में ले रहे हैं 
इससे पीएम को भी शर्मिन्दा होना पड़ता है
BSP प्रमुख मायावती ने इंदौर नगर निगम के अधिकारी की बैट से पिटाई करने वाले  कैलाश विजयवर्गीय के बेटे आकाश विजयवर्गीय (Akash Vjayvargiya) के बहाने भाजपा सरकार पर निशाना साधा है. मायावती (Mayawati) ने पीएम मोदी की टिप्पणी पर चुटकी लेते हुए कहा कि भाजपा नेतृत्व के यदाकदा फटकार से अबतक स्थिति में कोई सुधार नहीं आया है और न आगे इसकी कोई गारंटी है. उन्होंने ट्वीट कर कहा, 'देश भर में हर स्तर पर सत्ताधारी पार्टी के लोगों द्वारा जिस प्रकार से कानून को खुलेआम हाथ में लेकर हर प्रकार की अराजकता फैलाई जा रही है, वह लगातार गंभीर चिन्ता का विषय बना हुआ है, लेकिन भाजपा नेतृत्व के यदाकदा फटकार से अबतक स्थिति में कोई सुधार नहीं आया है और न आगे कोई गारंटी है.'
देश भर में हर स्तर पर सत्ताधारी पार्टी के लोगों द्वारा जिस प्रकार से कानून को खुलेआम हाँथ में लेकर हर प्रकार की अराजकता फैलाई जा रही है वह लगातार गंभीर चिन्ता का विषय बना हुआ है। लेकिन बीजेपी नेतृत्व के यदाकदा फटकार से अबतक स्थिति में कोई सुधार नहीं आया है और नआगे कोई गारण्टी है।
बसपा प्रमुख मायावती ने आगे लिखा, 'भाजपा सरकारें ऐसे जातिवादी व धार्मिक उन्मादी जघन्य अपराध अपने राज्यों में लगातार क्यों होने देती हैं, जिससे पूरा राज्य व वहां की सरकार ही नहीं, बल्कि देश की भी बदनामी होती है और पीएम को भी शर्मिन्दा होना पड़ता है. वैसे अब तो पुलिस व सरकारी कर्मचारी भी इस नई आफत के शिकार हैं.' आपको बता दें कि मंगलवार को प्रधानमंत्री मोदी ने भाजपा विधायक आकाश विजयवर्गीय के मामले में सख्त टिप्पणी करते हुए कहा था कि "किसी का भी बेटा हो, उसकी यह हरकत बर्दाश्त नहीं की जाएगी. जिन लोगों ने स्वागत किया है, उन्हें भी पार्टी में रहने का हक नहीं है. सभी को पार्टी से निकाल देना चाहिए.' 
बीजेपी सरकारें ऐसे जातिवादी व धार्मिक उन्मादी जघन्य अपराध अपने राज्यों में लगातार क्यों होने देती हैं जिससे पूरा राज्य व वहाँ की सरकार ही नहीं बल्कि देश की भी बदनामी होती है और पीएम को भी शर्मिन्दा होना पड़ता है। वैसे अब तो पुलिस व सरकारी कर्मचारी भी इस नई आफत के शिकार हैं।